Прынцып узбагачэння матывацыі маўленчай дзейнасці. Ад матыву як важнага кампанента ў структуры маўленчай дзейнасці залежаць якасць як вуснага, так і пісьмовага маўлення і паспяховасць навучання ў цэлым. Станоўчая матывацыя павышае выніковасць заняткаў па навучанні грамаце. Важным матывам навучання дзяцей шасцігадовага ўзросту з’яўляецца пазнавальны інтарэс, а ў навучанні грамаце – інтарэс да друкаванага слова (даведацца, што напісана пад малюнкам, прачытаць загадку і да т.п.). У вучняў фарміруецца і больш адцягнутая матывацыя: навучыцца чытаць, каб многа ведаць і добра вучыцца ў школе.